# Regla 34

La Regla 34 —«Si existeix, n'hi ha pornografia. Sense excepció»— és una regla i un mem que afirma que existeix una versió pornogràfica de tot tema concebible. Suposa la constatació de l'extensió de la pornografia a l'àmbit internauta. Altres versions de la regla són «Si t'ho pots imaginar, a Internet n'hi ha pornografia» o, simplement, «N'hi ha pornografia».
L'autora Susanna Paasonen diu sobre la regla que: «La regla suggereix que si penses en un escenari pornogràfic, tema o estil –no importa com d'esotèric o improbable sigui–, aleshores eixe tipus de pornografia ja haurà sigut creat, i estarà disponible en línia. Si no és el cas, és qüestió de temps que siga fet.»

## Origen

Aquesta regla memètica d'Internet té l'origen l'any 2003 en un webcòmic titulat "Rule #34 There is porn of it. No exceptions.", el qual va ser dibuixat per Peter Morley-Souter per a descriure la seva reacció xocant en veure una paròdia pornogràfica de Calvin i Hobbes. L'any 2004 Morley-Souter publicà el seu còmic a un lloc web britànic anomenat Zoom-Out i des de llavors, ha estat àmpliament reproduït. L'origen exacte de la Regla 34 és desconegut, encara que pugui ser relacionat a les "Regles de l'Internet", una llista de protocols i convencions que va aparèixer per primera vegada al lloc web 4chan.

## Popularització

El 2008, els usuaris de la tauler d'imatges 4chan publicaren nombroses paròdies sexualment explícites i dibuixos animats il·lustrant la Regla 34. En l'argot especial de 4chan es realitzen les peticions de pornografia al fòrum demanant la regla 34 i pr0nz. Segons un diccionari de neologismes la Regla 34 "va començar a aparèixer a les publicacions d'Internet el 2008."
Així com la Regla 34 va continuar estenent-se per la Internet, els mitjans de comunicació tradicionals van començar a informar sobre ella. L'any 2009 un article de The Daily Telegraph la llistà com la tercera de 10 elements sobre regles i lleis. El 2013 en un article de la CNN s'afirmava que la Regla 34 era "probablement la regla d'Internet més famosa", per tant forma part de cultura dominant.
Segons Ogi Ogas i Sai Gaddam, "avui, la Regla 34 creix com a saviesa popular als blogs, vídeos de YouTube, a les transmissions de Twitter, i a les xarxes socials. S'utilitza freqüentment com a verb, com "Jo he fet la regla 34 a Paula Abdul i Simon Cowell en la taula de jutjar'." Aquests autors defensen que la raó per la qual ha tingut tant difusió és perquè "certament sembla veritat" per a "qualsevol que ha estat temps navegant per la Web."
Malgrat que el caràcter d'integritat de regla podria fer pensar que la varietat de gustos siga proporcional a la varietat de tipus de persones amb eixos gustos és simplement fals davant les evidències recollides.
Cory Doctorow conclogué que la «Regla 34 pot ser pensada com un tipus d'acusació a la Web com una fossa sèptica de rarets, geeks i gent estranya, però vist des del punt de vista cosmopolita," pareix que "parla d'una sofisticació—una aproximació gurmet a la vida.»

## Vegeu també

* llei de Godwin
* fanficció
* llei de Poe
* pornografia

## Referències

* 1 2 Todd Leopold, Meet the Rules of the Internet, CNN, 15 February 2013.
* ↑ Drabek, Matt L. «Pornographic Subordination, Power, and Feminist Alternatives». Feminist Philosophy Quarterly, 2, 1, 2016, pàg. 3. DOI: 10.5206/fpq/2016.1.2.
* ↑ Ogas, Ogi; Gaddam, Sai. A Billion Wicked Thoughts: What the Internet Tells Us About Sexual Relationships. New York City: Penguin Books, 2011. ISBN 9781101514986.
* ↑ Doyle, Charles Clay; Mieder, Wolfgang; Shapiro, Fred Richard. The Dictionary of Modern Proverbs. Yale University Press, 2017-12-31. DOI 10.12987/9780300183351. ISBN 978-0-300-18335-1. OCLC 794004254.
* ↑ Paasonen, Susanna. «Introduction: carnal appeal». A: Carnal resonance affect and online pornography. Cambridge, Massachusetts: MIT Press, 2011, p. 1. ISBN 9780262016315.
* ↑ Ogi and Gaddam, 2011.
* ↑ The rules of the internet Arxivat 2013-06-16 at Archive.is, 4chan archive, 15 February 2007.
* ↑ Olson (2012), p. 33.
* ↑ Charles Clay Doyle, Wolfgang Mieder, i Fred R. Shapiro (2012), p. 204.
* ↑ Tom Chivers, Internet rules and laws: the top 10, from Godwin to Poe, The Daily Telegraph, 23 October 2009.
* ↑ Ogi and Gaddam, 2011.
* ↑ Dewey, Caitlin «Is Rule 34 actually true?: An investigation into the Internet’s most risqué law». The Washington Post, 06-04-2016 [Consulta: 20 març 2017].
* ↑ Doctorow, Cory. Context. Tachyon Publications, 2011, p. 70. ISBN 978-1-61696-078-0.

## Bibliografia

* Ogi Ogas and Sai Gaddam, A Billion Wicked Thoughts: What the Internet Tells Us About Sexual Relationships, Penguin Books, 2011.
* Parmy Olson, We Are Anonymous: Inside the Hacker World of LulzSec, Anonymous, and the Global Cyber Insurgency, Hachette, 2012
* Charles Clay Doyle, Wolfgang Mieder, and Fred R. Shapiro, eds. The Dictionary of Modern Proverbs, Yale University Press, 2012